Diari Oficial de la Generalitat Valenciana


Sumari del DOGV 5065, del 05-08-2005 (2005/8669)

Subhasta número 2005R4676003006.
--------------------------------

### Dades del document

Número de DOGV
:   5065

Data del DOGV
:   05-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8669


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta número 2005R4676003006. [2005/Q8669]
  
El cap de la Dependència de Recaptació de la Delegació de l'Agència Estatal d'Administració Tributària de València fa saber:
  
Que de conformitat amb el que disposen els articles 146 i següents del Reglament General de Recaptació, aprovat pel Reial Decret 1.684/1990, de 20 de desembre, i després d'haver-se dictat acords amb data 7 de juliol de 2005, que decreten la venda de béns embargats en procediment administratiu de constrenyiment, es disposa la venda dels béns que es detallaran a continuació, mitjançant la subhasta que es farà el dia 6 d'octubre de 2005, a les 10.00 hores, a la Delegació de l'Agència Estatal d'Administració Tributària de València, carrer de Guillem de Castro, 4 (sala d'actes, 2n pis), a València.
  
En compliment de l'article 146 de l'esmentat reglament, es publica el present anunci i s'advertix, a les persones que desitgen participar a la subhasta, del següent:
  
Primer. Els béns que cal subhastar estan afectes per les càrregues i gravàmens que figuren en la seua descripció, i que consten en l'expedient, les quals queden subsistents sense que puga aplicar-se'n a l'extinció el preu de la rematada.
  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute, els interessos i les costes del procediment.
  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament d'esta, sense perjuí que puguen participar personalment en la licitació amb postures superiors a les del sobre. Estes ofertes, que tindran caràcter de màximes, es registraran al Registre General de la Delegació de l'Agència Estatal d'Administració Tributària, i hauran d'anar acompanyades de xec conformat, estés a favor del Tresor Públic per l'import del dipòsit, o del número de referència complet (NRC) justificatiu de la constitució telemàtica, d'acord amb la Resolució 5/2002, de 17 de maig, del director general de l'Agència Estatal d'Administració Tributària.
  
Els licitadors podran presentar ofertes a través de la pàgina web de l'Agència Tributària http://www.agenciatributaria.es, d'acord amb el que establix la Resolució 5/2002, de 17 de maig (BOE de 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
Quart. Tot licitador haurà de constituir davant de la mesa de subhasta un dipòsit de garantia, en metàl·lic o xec conformat a favor del Tresor Públic, que serà com a mínim del 20% del tipus de subhasta en primera licitació.
  
Este dipòsit s'ingressarà en ferm al Tresor si els adjudicataris no paguen el preu de la rematada, sense perjuí de les responsabilitats en què incorreran com a resultat dels perjuís majors que sobre l'import del dipòsit origine la inefectivitat de l'adjudicació.
  
També es podrà constituir el dipòsit de garantia a través d'una entitat col·laboradora, adherida per via telemàtica, que ho associarà a un número de referència complet (NRC) que en permeta la identificació, d'acord amb el que establix la Resolució 5/2002, de 17 de maig (BOE de 24.05.2002), del director de l'Agència Tributària.
  
Cinqué. Si no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, i fixarà el nou tipus de subhasta en el 75% de l'import de la primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 150 del Reglament General de Recaptació.
  
Sisé. L'adjudicatari haurà de lliurar a l'acte, o dins dels cinc dies següents, la diferència entre el dipòsit constituït i el preu de l'adjudicació.
  
L'ingrés, en el termini establit, de la diferència entre el preu d'adjudicació i l'import del dipòsit constituït, podrà realitzar-se a través d'Internet a l'adreça http://www.agenciatributaria.es/, en l'opció «pagament d'imposts, pagament de liquidacions practicades per l'administració».
  
Així mateix, l'adjudicatari podrà realitzar a través d'Internet, en l'adreça abans esmentada, l'ingrés de l'import total del preu d'adjudicació, cosa que haurà de comunicar a la mesa de subhasta, i en este cas, una vegada efectuat l'ingrés, l'Agència Tributària procedirà a alçar la retenció realitzada sobre el dipòsit constituït per l'adjudicatari.
  
Seté. Si quedaren béns sense adjudicar, s'iniciarà el tràmit d'adjudicació directa, per un termini màxim de sis mesos, i es podran presentar ofertes en sobre tancat, a partir d'este moment, a la mesa de subhastes.
  
La mesa de subhasta obrirà les ofertes presentades a l'acabament del termini del mes des del seu inici, i podrà procedir a l'adjudicació dels béns si alguna d'elles es considera suficient en este moment. Si no és així, s'anunciarà l'extensió a un mes més per a la presentació de noves ofertes, o millora de les ja existents, sense perjuí de la validesa de les ofertes presentades fins al moment i així successivament amb el límit total de sis mesos.
  
El preu mínim d'adjudicació directa serà el tipus de subhasta en primera licitació quan no s'haja considerat procedent fer una segona licitació; si ha existit una segona licitació, no hi haurà preu mínim.
  
Així mateix, es podran presentar ofertes a través de la pàgina web de l'Agència Tributària http://www.agenciatributaria.es/, d'acord amb el que establix la Resolució 5/2002, de 17 de maig (BOE de 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
Huité. L'Agència Tributària es reserva el dret a demanar l'adjudicació per a l'Estat, del bé que no haja sigut objecte de la rematada, d'acord amb el que establix l'article 158 del Reglament General de Recaptació.
  
Nové. Quan es tracte de béns inscriptibles en registre públics, els licitadors es conformaran amb els títol de propietat que s'han aportat a l'expedient, sense dret a exigir-ne d'altres; estos títols estaran a disposició dels interessats en les oficines d'esta Dependència de Recaptació, on es podran examinar tots els dies hàbils a partir de la publicació del present anunci, fins al dia anterior al de la subhasta. Si no estan inscrits els béns al Registre, l'escriptura d'adjudicació és títol mitjançant el qual es pot efectuar la immatriculació en els termes establits en l'article 199.b de la Llei Hipotecària i en els altres casos caldrà ajustar-se al que disposa el títol VI d'esta llei.
  
Deu. Totes les despeses i imposts derivats de la transmissió, inclosos els derivats de la inscripció al registre corresponent del manament de cancel·lació de càrregues no preferents, aniran a càrrec de l'adjudicatari.
  
Pel que fa a l'estat dels deutes amb la comunitat de propietaris, que pogueren existir, dels habitatges o locals, l'adjudicatari exonera expressament l'Agència Estatal d'Administració Tributària, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, sent-ne a càrrec d'este les despeses que queden pendents de pagament.
  
Onze. El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).
  
En tot allò no previst en este anunci caldrà ajustar-se a allò que s'ha establit en les disposicions legals que regulen l'acte.
  
Relació de béns que cal subhastar
  
Subhasta número X0502B975120196
  
Lot número 02
  
Tipus de subhasta en primera licitació: 74.501,17 €
  
Trams: 2.000, 00 €
  
Dipòsit: 14.900,23 €
  
Bé número 1
  
Tipus de bé: habitatge
  
Tipus de dret: ple domini
  
Localització: ur/al.monpoi-Font del Quinto, 168
  
46748 Picassent, València
  
Inscripció: Registre número 96 de Picassent
  
Tom: 1523. Llibre: 206, de Picassent
  
Foli: 171. Finca: 18336. Inscripció: 5
  
Descripció: urbana. Caseta de camp, al terme de Picassent, partida de la Font del Quinto; consta de planta semisoterrani que s'ha construït aprofitant el desnivell del terreny, i planta baixa, destinada a habitatge; cada planta té una mida de cinquanta-sis metres quadrats, la planta semisoterrani es troba sense distribuir i sense tancar lateralment, i la planta baixa, destinada a habitatge, està distribuïda en entrada, tres dormitoris, menjador, cuina i bany; la superfície total és de huit àrees cinquanta-huit centiàrees i quaranta decímetres quadrats; la part no edificada es troba destinada a hort i passeigs; confronta: nord, Eduardo Olmos Jover; sud, Mariano Melero Soriano; est, Vicente Ballester Domingo; i oest, camí.
  
Valoració: 100.016,00 €
  
Càrregues: 25.514,83 €